مينا دانيال

تصغير|مينا دانيال بيتعالج فى جامع ف ميدان التحرير يوم 28 يناير 2011 يوم جمعة الغضب

مينا ابراهيم دانيال (7 يناير 1991 ـ 9 اكتوبر 2011) معروف كمان بچيفارا المصرى. ناشط مصرى مسيحى، اصول عيلته من قرية صنبو فى مركز ديروط فى محافظة اسيوط، كان من مؤسسين ائتلاف شباب ماسبيرو، و كان عضوً فى حزب التحالف الشعبى الاشتراكى و حركة شباب من اجل العدالة والحرية. كان من النشطاء اللى شاركو فى ثورة 25 يناير و اتصاب فيها مرتين، مرة ف جمعة الغضب و التانيه فى موقعة الجمل. شارك فى مسيره يوم 9 اكتوبر اللي نظمها مصريين مسيحيين، قال صاحبه ابراهيم مصطفى اللى شارك معه ان مينا شارك فى المسيرة دى كتضامن عن حق التظاهر و حرية التعبير و عشان الحرية والعدالة الإجتماعية و مش عشان سبب طائفى.

 مقتله 
اتقتل مينا دانيال يوم 9 اكتوبر 2011 فى مدبحة ماسبيرو من رصاصة فى صدره لما شارك فى مظاهرات نظمها مسيحيين مصريين و تضامن معها حركات و احزاب مدنيه و مسلمين قدام مبنى التليفزيون المصرى. بعد استشهاده اتعملت صفحات على الفيسبوك باسمه و طلعت حركة كلنا مينا دانيال.

 شوف اللنكات دى 
 مدونة "عصير دماغي": مرثية ـ أقصرو ده ينبغى ـ لمينا دانيال

 حفل تأبين الشهيد مينا دانيال .. محمد جمال "أنا الشهيد.. والله والله أنا الشهيد اللى جاى " 
 مينا دانيال: الثورجى اللى نجا من الموت فى موقعة الجمل.. و أغمض عينيه على حلم مصر فى أحداث ماسبيرو - جريدة البديل الجديد 

تصنيف:مواليد 1991
تصنيف:وفيات 2011
تصنيف:ناشطين مصريين
تصنيف:اقباط
تصنيف:اشخاص من محافظه اسيوط
تصنيف:ناس من ديروط
تصنيف:مصريين مع ثورة 25 يناير